**Xiye Bastida Patrick** (s. 18. huhtikuuta 2002) on meksikolainen ilmastoaktivisti, joka kuuluu otomien alkuperäiskansaan. Hän kuuluu People's Climate Movementin hallintokomiteaan ja on Sunrise Movementin ja Elokapinan entinen jäsen, minkä lisäksi hän on ollut mukana perustamassa Re-Earth Initiativea, kansainvälistä voittoa tavoittelematonta järjestöä, joka on osallistava ja alueiden välinen, "aivan kuten ilmastoliikkeen pitäisi olla".

Varhainen elämä
---------------

Bastida odottamassa Greta Thunbergin saapumista, 2019
Bastida syntyi Atlacomulcossa Méxicon osavaltiossa ja vietti lapsuutensa San Pedro Tultepecin kaupungissa Lermassa. Hänen isänsä, alueen alkuperäiskansojen yhteisön johtaja Mindahi on intiaani, kun taas hänen chileläisellä äidillään Geraldinella on kelttiläistä syntyperää. Myös hänen vanhempansa ovat luonnonsuojelijoita. Bastidalla on Meksikon ja Chilen kaksoiskansalaisuus.

Bastida ja hänen perheensä muuttivat New Yorkiin sen jälkeen, kun voimakkaat tulvat iskivät heidän kotikaupunkiinsa vuonna 2015 kolmen vuoden kuivuuden jälkeen.

Bastida ilmoittautui Pennsylvanian yliopistoon vuonna 2020.

Aktivismi
---------

Bastida aloitti toimintansa ympäristökerhossa, joka piti protesteja Albanyssa ja New Yorkin kaupungintalolla. Tällöin hän kuuli ensimmäisen kerran Greta Thunbergista ja tämän ilmastolakosta.

Vuonna 2018 Bastida kutsuttiin yhdeksänteen Yhdistyneiden kansakuntien World Urban Forumiin puhumaan alkuperäiskansojen kosmologiasta, ja samana vuonna hänelle myönnettiin "Spirit of the UN" -palkinto.

Bastida johti lukiotaan, The Beacon Schoolia, ensimmäisessä suuressa ilmastolakossa New Yorkissa 15. maaliskuuta 2019. Hän ja toinen nuori ilmastoaktivisti, Alexandria Villaseñor, tervehtivät virallisesti Thunbergia hänen saapuessaan Euroopasta syyskuussa 2019 osallistumaan YK:n ilmastohuippukokoukseen. Bastidaa onkin nimitetty myös "Amerikan Greta Thunbergiksi".

*Teen Vogue* julkaisi Bastidaa käsittelevän dokumenttielokuvan *We Rise* joulukuussa 2019. Bastida on myös tehnyt yhteistyötä dokumenttielokuvan *2040* kanssa luodakseen lyhyen videon nimeltä *Imagine the Future*, jossa tutkitaan, miltä maisemat ja kaupunkikuvat voisivat näyttää tulevaisuudessa.

Bastida on osallistunut *All We Can Save -antologiaan,* jossa naiset kirjoittavat ilmastonmuutoksesta, ja puhui vuonna 2021 Joe Bidenin hallinnon isännöimässä Leadership Summit on Climate-kokouksessa kehottaen maailman johtajia osallistumaan ilmastoaktivismiin laajemmin.

Vaikka Bastida ei voinut äänestää Yhdysvalloissa, koska hänellä ei ole Yhdysvaltain kansalaisuutta, hän ilmaisi tukensa Massachusettsin senaattori Elizabeth Warrenille vuoden 2020 presidentinvaaleissa, painottaen kuitenkin ilmastoliikkeen puoluerajat ylittävästä merkityksestä.

Filmografia
-----------

* *We Rise* (2019)
* *Imagine the Future* (2020)

Lähteet
-------

1. 1 2  Bagley: Meet Xiye Bastida Patrick, the New York version of Greta Thunberg *Bulletin of the Atomic Scientists*.  26.11.2019. Viitattu 30.1.2023. (englanniksi)
2. ↑  Xiye Bastida *Audubon*.  27.7.2020. Viitattu 10.11.2022. (englanniksi)
3. 1 2  Xiye Bastida *kids.britannica.com*. Viitattu 12.3.2023. (englanniksi)
4. 1 2 3 4  Environmental Activist Xiye Bastida Says "Ok, Doomers" *interviewmagazine.com*. Viitattu 12.3.2023. (englanniksi)
5. ↑  How an Indigenous Teen Climate Activist Plans to Change the World *teenvogue.com*. Viitattu 12.3.2023. (englanniksi)
6. ↑  From a Young Climate Movement Leader, a Determined Call for Action *e360.yale.edu*. Viitattu 12.3.2023. (englanniksi)
7. ↑  Episode 46 – Xiye Bastida, Global Youth Leader: "Strike with Us!" *yonearth.org*. Viitattu 12.3.2023. (englanniksi)
8. ↑  How Xiye Bastida Became a Leader in the Climate Fight *vogue.com*. Viitattu 12.3.2023. (englanniksi)
9. ↑  Hailing from Tennessee to Indonesia, meet five members of the newly admitted Class of 2024 *thedp.com*. Viitattu 12.3.2023. (englanniksi)
10. ↑  Xiye Bastida *eomega.org*. Viitattu 12.3.2023. (englanniksi)
11. ↑  "Young People Have Had Enough": Global Climate Strike Youth Activists on Why They Are Marching Today *democracynow.org*. Viitattu 12.3.2023. (englanniksi)
12. ↑  'You Need To Act Now': Meet 4 Girls Working To Save The Warming World *npr.org*. Viitattu 12.3.2023. (englanniksi)
13. ↑  Meet Xiye Bastida, America’s Greta Thunberg *pbs.org*. Viitattu 12.3.2023. (englanniksi)
14. ↑  Xiye Bastida Opens Up About the Personal Costs of Activism In Documentary ‘We Rise’ *teenvogue.com*. Viitattu 12.3.2023. (englanniksi)
15. ↑  Contributors *allwecansave.earth*. Viitattu 12.3.2023. (englanniksi)
16. ↑  Mexican environmentalist, 19, reprimands world leaders for climate inaction *mexiconewsdaily.com*. Viitattu 12.3.2023. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Yhdysvallat

 |

 |